Source: https://www.otazkyodpovede.sk/sk/otazky/vecny-register/technicke-zhodnotenie
Timestamp: 2020-06-03 05:22:31+00:00
Document Index: 5817940

Matched Legal Cases: ['§ 38', '§ 54', '§ 54', '§ 69', '§ 54', '§ 38', '§ 38', '§ 69']

Technické zhodnotenie | otazkyodpovede.sk
Otázky s vecným pojmom: Technické zhodnotenie
Nákup motora na opravu dodávky
Vstupná cena vozidla
ID3016	| 31.08.2017	 | Ing. Anton Kolembus
Sme dopravná spoločnosť, máme vlastné automobily. Jedna firemná dodávka sa nám pokazila a to tak, že sme museli vymeniť celý motor, inak bol automobil nepojazdný. Dodávka sa odpisuje 4 roky, ešte nie je odpísaná. Nový motor stál 7 000 €. Kúpili sme ho ako súčiastku a opravili si to sami našimi zamestnancami. Otázka znie, či môžeme daný motor zaúčtovať priamo do spotreby. Alebo či treba ponížiť vstupnú cenu automobilu o starý motor a následne navýšiť o nový motor a pokračovať v odpisovaní. O technické zhodnotenie vozidla sa nejedná, daný motor má rovnaké funkcie ako pôvodný. Auto už nebolo v záručnej lehote.
ID2797	| 02.11.2016	 | Ing. Marián Drozd
Spoločnosť XY so sídlom v SR, platiteľom DPH kúpila v roku 2011 rodinný dom s pozemkom od občana. Rodinný dom v roku 2012 a 2013 po častiach rekonštruovala na kancelárske priestory (nevyžadovalo sa stavebné povolenie), o čom spoločnosť účtovala ako o technickom zhodnotení. V roku 2015 na základe stavebného povolenia pristavala časť rodinného domu, o čom tiež účtovala ako o technickom zhodnotení. Nehnuteľnosť slúži len na podnikateľské účely. Ako platiteľ DPH si spoločnosť uplatňovala DPH na vstupe z rekonštrukcie/technického zhodnotenia aj z bežných opráv, o ktorých účtovala priamo do nákladov. Spoločnosť chce predmetnú nehnuteľnosť predať. V prípade,že spoločnosť predá dom občanovi a uplatní dodanie nehnuteľnosti oslobodené od DPH (§ 38 ods.1 - od prvej kolaudácie uplynulo viac ako 5 rokov), je povinná v zmysle § 54 upraviť odpočítanú daň len z toho technického zhodnotenia, ktoré si vyžadovalo stavebné povolenie (definícia investičného majetku § 54) alebo zo všetkých tech. zhodnotení ? Ako bude spoločnosť postupovať pri úprave odpočítanej dane, keď technické zhodnotenie v r. 2012 bolo v sume 11 900 €, v r. 2013 v sume 8 600 € a v roku 2015 (prístavba) v sume 26 500 €? V prípade, že sa rozhodne, že dodanie nehnuteľnosti občanovi nebude oslobodené od dane, odvedie DPH z plnej predajnej ceny a nie je potom povinná upraviť odpočítanú daň? V prípade ak spoločnosť predá dom platiteľovi DPH, neuplatní dodanie nehnuteľnosti ako oslobodené od DPH a v zmysle § 69 ods. 12 c) prenesie daňovú povinnosť na kupujúceho, nie je potom povinná upraviť odpočítanú daň v zmysle § 54?
Hĺbková injektáž budovy
ID2550	| 15.10.2015	 | Ing. Marián Drozd
Na administratívnej budove bola vykonaná hĺbková injektáž - t. j. spevnenie podložia múrov a ich častí injektovaním, použitím technológie hĺbkovej injektáži. Práce sa vykonali na základe obhliadky budovy, kedy sa zistilo, že pod základovým telesom je nesúdržná zemina a kvôli tomu vznikajú praskliny na stene a sadá budova. Aby sa mohlo zabrániť ďalším majetkovým ujmám, bolo nutné spevniť podložie pod poškodenými stenami. Ide v takomto prípade o opravu - je možné účtovať priamo do nákladov? Alebo ide o technické zhodnotenie budovy? Hodnota vykonaných prác bola viac ako 1 700 €.
Nárok na odpočet DPH z rekonštrukčných prác pri predaji budovy bez oslobodenia od dane
ID2519	| 04.09.2015	 | Ing. Marián Drozd
Spoločnosť ( tuzemský platiteľ DPH)- realizuje rekonštrukčné práce na nehnuteľnej kultúrnej pamiatke v tuzemsku, ktorú má vo vlastníctve. Nehnuteľnosť mala pred začatím rekonštrukčných prác nulovú zostatkovú hodnotu účtovnú aj daňovú (1. krát kolaudovaná v roku 1974). Spoločnosť budovu pred rekonštrukciou používala na plnenia oslobodené od dane (zdravotnícka činnosť) ale aj plnenia zdanené (reštauračná činnosť, prenájom), tzn. pri odpočte DPH na vstupe uplatňovala plný odpočet, koeficient, alebo bez nároku podla charakteru plnení. Budovu po ukončení technického zhodnotenia (modernizácii) plánuje predať bezprostredne po kolaudácii rekonštrukčných prác inej spoločnosti (platiteľovi DPH)- kupujúcej, ktorá je tuzemskou závislou osobou (ekonomické prepojenie) so spoločnosťou. Spoločnosť sa rozhodla zdaniť dodanie stavby podľa § 38 ods. 1.
A) Je splnená časová podmienka podľa § 38 ods. 1 a dochádza k prenosu daňovej povinosti na kupujúceho podľa § 69 ods. 12?
B) Má spoločnosť (predajca) nárok na plný odpočet DPH z rekonštrukčných prác (realizovaných dodávateľskou firmou- tuzemským platiteľom DPH, ak sa rozhodla predaj stavby zdaniť podľa bodu A) a ak počas rekonštrukčných prác budovu nevyužívala, tzn. nedochádzalo k žiadnym plneniam (zdaniteľným ani oslobodeným)?
ID2295	| 18.11.2014	 | Ing. Dana Žňavová
Sme spol. s r.o. účtujúca v podvojnom účtovníctve. Sme v dlhodobom prenájme v rodinnom dome na spodnom podlaží, pričom majitelia rodinného domu sú aj konateľmi uvedenej spoločnosti. V zmluve o prenájme je uvedené, že akékoľvek potrebné opravy alebo úpravy na budove pre potreby podnikania vykonáva spoločnosť s ručením obmedzeným. Teraz spoločnosť vymieňala plastové okná (pôvodne boli obyčajné). Je možné dať uvedenú výmenu okien priamo do nákladov firmy alebo je potrebné to odpisovať vrámci technického zhodnotenia budovy. (Suma na faktúre je 600 €, no v budúcnosti sa budú vymieňať aj ďalšie okná a dvere - teda suma presiahne 1 700 €).
Zaradenie do účtovníctva
ID2222	| 08.07.2014	 | Ing. Anton Kolembus
Ako zaradiť do účtovníctva solárny kolektor a fotovoltaické panely, solárny kolektor 3 x 1 200, FV panel 3069?
Ide už o technické zhodnotenie?
ID2087	| 27.02.2014	 | Ing. Dušan Dobšovič, Makro Konzult s.r.o.
Do ktorej odpisovej skupiny sa zaradí technické zhodnotenie budovy v prípade prenajatej budovy u prenajímateľa?